Page:Broom of Cowdenknows.pdf/7

Rh Let’s spend the gear that we hae won, We little ken the day we’ll die; Then I’ll be proud, since I hae sworn To hae a new cloke about me.

In days when our King Robert rang, His trews they cost but half-a-crown; He said they were a groat o’er dear, And ca’d the tailor thief and loun. He was the king that wore the crown, And thou a man of low degree; It’s pride puts a’ the country down, Sae tak your auld cloke about ye.

Every land has its ain laigh, Ilk kind of bear has its ain hool; I think the warld is a’ run wrang When ilka wife her man wad rule. Do you not see Rob, Jock, and Hab, How they are girded gallantly, While I sit hurklin’ in the aise? I’ll hae a new cloke about me.

Guidman I wat it’s thretty years Since we did ane anither ken; And we hae had, between us twa O’ lads or lasses, nine or ten. Now they are women grown and men, I wish and pray weel may they be; And if you prove a good husband, E’en tak your auld cloke about ye.